# Kinatibuk-ang Kasayoran:

Nagpadayon ang sugilanon sa paghari ni Haring Manases.

# Diha sa Jerusalem molungtad ang akong ngalan hangtod sa kahangtoran.

Ang "ngalan" nagpasabot sa usa ka tawo. Ang ubang paagi sa paghubad: "Diha sa Jerusalem akong ipaila kung kinsa ako hangtod sa kahangtoran." (Tan-awa: [[rc://*/ta/man/translate/figs-metonymy]])

# Nagtukod siya ug mga halaran alang sa tanang kabituonan sa kalangitan didto sa duha ka mga hawanan sa balay ni Yahweh.

Napasabot kini nga naghimo siya ug mga halaran aron nga makahimo sa paghalad ang mga katawhan ug makasimba sa mga bituon. Ang ubang paagi sa paghubad: "Nagtukod siya ug mga halaran sa duha ka mga hawanan sa balay ni Yahweh aron nga makasimba ug makahalad sa mga bituon ang mga katawhan." (Tan-awa: [[rc://*/ta/man/translate/figs-explicit]])

# Gibutang niya sa kalayo ang iyang anak nga lalaki

Kinahanglan nga mapaklaro nganong gibutang man niya sa kalayo ang iyang anak nga lalaki ug kung unsa ang nahitabo human niya kini gihimo. Ang ubang paagi sa paghubad: "Gisunog niya ang iyang anak hangtod namatay ingon nga halad alang sa iyang dios." (Tan-awa: [[rc://*/ta/man/translate/figs-explicit]])

# nagpakisayod

"nangayo siya ug kasayoran gikan"

# daotan diha sa panan-aw ni Yahweh

Ang pulong "daotan" mahimong hubaron ingon "mga butang nga ... daotan." Ang "panan-aw" ni Yahweh naghisgot kung giunsa niya paghukom o pagdesisiyon sa hinungdan sa usa ka butang. Hubara kini sama sa imong gibuhat sa 3:1. Ang ubang paagi sa paghubad: "Nagbuhat siya ug mga butang nga alang kang Yahweh daotan" o "ang mga butang nga gihunahuna ni Yahweh nga daotan"  (Tan-awa: [[rc://*/ta/man/translate/figs-nominaladj]] ug [[rc://*/ta/man/translate/figs-metaphor]])
