# Kinatibuk-ang Kasayoran:

Mao kini ang mga pulong ni Yahweh mahitungod sa Ehipto.

# Unya moabot ang espada batok sa Ehipto

Ang pulong nga "espada" nagtumong sa panaggubat o pagsulong. Ang ubang paagi sa paghubad: "Aduna gayoy gubat batok sa Ehipto" o "sulongon sa kaaway nga kasundalohan ang Ehipto"

# adunay kaguol sa Cush

"Maguol pag-ayo ang Cush" o "magsubo pag-ayo ang katawhan sa Cush"

# sa dihang malaglag sa Ehipto ang gipamatay nga mga tawo

"sa dihang mangamatay ang daghang katawhan sa Ehipto" o "sa dihang daghang mga tawo sa Ehipto ang mamatay sa gubat"

# sa dihang gipanguha nila ang iyang bahandi

"Kuhaon sa mga nagsulong ang bahandi sa Ehipto"

# sa dihang naguba ang iyang mga patukoranan

"Gubaon pa gani sa mga mag-ataki ang mga patukoranan sa mga gambalay sa Ehipto"

# Libya

Ang Libya usa ka nasod nga anaa sa kasadpan nga bahin sa Ehipto. Gitawag kini ni Ezekiel nga rehiyon sa Put.

# Lydia

Nagtumong tingali kini sa gingharian sa Lydia nga gitawag na karon nga Turkey. Kini nga rehiyon gitawag ni Ezekiel nga Lud.

# katawhan nga nahisakop sa kasabotan

Mga posibleng ipasabot: 1) "Ang mga Judio nga nagpuyo sa Ehipto" o 2) "ang ubang mga tawo sa mga yuta sa kaabin sa Ehipto." Dili klaro kung nagtumong ba ang "kasabotan"  sa pakigsabot nga gihimo ni Yahweh uban sa mga Israelita o sa pakigsabot nga gihimo sa Ehipto sa ubang mga grupo sa katawhan.

# mangalaglag sila pinaagi sa espada

"mangamatay tanan sa pakig-away" o "mangamatay tanan sa gubat" Wala kini nagpasabot nga ang matag tawo mamatay, apan daghang mga tawo niining tanan nga mga nasod ang mamatay.
