# Kinatibuk-ang Kasayoran:

Nagpadayon sa pagsulti si Yahweh ngadto sa katawhan sa Israel.

# Miabot ako apan nganong wala may usa nga atua didto? Nagtawag ako apan nganong wala may usa nga mitubag?

Kining duha ka grupo sa mga pulong nagpasabot sa managsamang butang. Naggamit ug pangutana si Yahweh aron ipasabot nga gibihag ang katawhan tungod kay wala man sila mitubag kaniya, dili tungod kay dili niya pagbuot nga moluwas kanila. Ang ubang paagi sa paghubad: "Sa pag-abot nako diha kaninyo, atua unta kamo, apan wala kamo didto. Sa dihang gitawag ko kamo, mitubag unta kamo, apan wala ninyo kana buhata." o "Sa dihang miabot ako aron makigsulti kaninyo, wala kamo mitubag kanako."

# Mubo ba ang akong mga kamot aron paglukat kanimo? Wala ba akoy gahom aron pagluwas kanimo?

Naggamit ug duha ka managsamang pangutana si Yahweh aron pagbadlong sa katawhan sa ilang gituohan nga dili siya kusgan nga moluwas kanila. Ang ubang paagi sa paghubad: "Dili gayod mubo ang akong kamot aron pagtubos kaninyo, ug aduna akoy gahom aron pagluwas kaninyo!" o "aduna gayod akoy gahom sa pagluwas kaninyo gikan sa inyong mga kaaway."

# Mubo ba ang akong mga kamot

Ang pulong dinhi nga "kamot" nagpaila sa gahom ni Yahweh. Gisulti dinhi nga dili kaayo kusgan si Yahweh nga daw mubo ang iyang kamot. Ang ubang paagi sa paghubad: "Dili ba paigo ang akong kusog"  (Tan-awa: [[rc://*/ta/man/translate/figs-metonymy]] ug [[rc://*/ta/man/translate/figs-metaphor]])

# Wala ba akoy gahom

"Dili ba ako gamhanan"

# gihimo kong kamingawan ang kasubaan

Nagsulti si Yahweh sa pagpahubas sa kasapaan nga daw himoon niya kining disyerto. Ang ubang paagi sa paghubad: "Himoon kong mala ang kasapaan sama sa disyerto"

# nangamatay ug nangadubok ang mga isda niini

"mangamatay ang mga isda niini ug madubok tungod kay mahubas ang tubig." Ang pulong nga "niini" nagtumong sa dagat ug sa kasapaan.

# Gibistihan ko ang kalangitan sa kangitngit; gitabonan ko kini sa bisti sa pagbangotan

Kining duha ka pasumbingay nagpasabot sa managsamang butang. Nagsulti si Yahweh nga himoon niyang mangitngit ang kalangitan sama nga bistihan niya kini sa bisti sa pagbangotan. Ang ubang paagi sa paghubad: "Gipangitngit ko ang kalangitan, nga daw nagsul-ob kini ug itom nga senina sa pagbangotan"
