# Ang tawo naglaraw sa iyang kasingkasing

Dinhi ang pulong nga "kasingkasing" nagapasabot sa hunahuna ug motibo sa tawo. Ang ubang paagi sa paghubad: "Ang tawo maghimo ug laraw sa iyang hunahuna

# naggikan kang Yahweh ang tubag sa iyang dila

Mamahimong mga pagpasabot 1) Gisulti ni Yahweh ang iyang tubag sa mga laraw sa tawo, nga usa ka pasabot sa sambingay nga si Yahweh nasayod sa resulta sa plano niana nga tawo o 2) Gihimo ni Yahweh nga makasulti ang tawo ug mga pulong mahitungod sa mga laraw nga anaa kaniya.

# ang tubag sa iyang dila

Kini nga hugpong sa mga pulong usa ka pagpasabot sa mga pulong nga gisulti sa usa ka tawo. Ang ubang paagi sa paghubad: "ang tubag nga iyang gisulti"

# Ang tanan nga mga dalan sa tawo putli alang kaniya

Ang pulong nga "mata" usa ka pagpasabot sa paagi nga gihunahuna sa usa ka tawo mahitungod sa matarong ug daotan. Ang manunulat nagsulti kung unsa ang gibuhat sa usa ka tawo ingon nga daw naglakaw sa usa ka dalan. Ang ubang paagi sa paghubad: "Ang tawo naghunahuna nga putli ang tanan niyang gibuhat"

# apan timbangon ni Yahweh ang espiritu.

Dinhi ang pulong nga "espiritu" nagapasabot sa tinguha ug motibo sa tawo. Ang manunulat nagsulti sa pagsabot ug paghukom ni Yahweh sa tinguha ug motibo sa tawo ingon nga gitimbang niya ang espiritu. Ang ubang paagi sa paghubad: "Pagahukman ni Yahweh ang motibo sa tawo"
