# Kinatibuk-ang Kasayoran

Sa Hebreohanon nga balak, kasagaran sila nagagamit ug usa ka klase sa balak nga ginatawag nga "parallelism" diin ginabalikbalik nila ang managsama nga pulong, sama sa: "Paminawa kini" ug "Dungga kini". Ug magkabaligtad nga pulong sama sa: "nahitaas" ug "nahiubos"

# Alang sa pangulong musikero

"Alang kini sa nangulo sa musika aron gamiton sa pagsimba"

# Ang salmo sa mga anak nga lalaki ni Kora

"Kini nga salmo gisulat sa mga anak nga lalaki ni Kora"

# Paminawa kini, kamong tanang katawhan; dungga, kamong tanan nga mga nagpuyo

Ang duha ka pulong nga "Paminawa" ug "Dungga" kay managsama lang ang ipasabot. Gibalikbalik kini aron ipaklaro nga kinahanglan maminaw ang mga tawo.

# dungga

Kini usa ka sambingay nga nagpasabot nga maminaw. Ang ubang paagi sa paghubad: "paminaw"

# ang mga anaa sa taas ug anaa sa ubos

Ang manunulat naggamit ug pulong nga "ubos" para sa mga tawo nga maaghop ug dili mahinungdanon sa katilingban, ug ang mga mahinungdanon ug makagagahom gitawag nga "taas". Ang pulong nga "ubos" ug "taas" nagrepresenta sa tanang katawhan. Ang ubang paagi sa paghubad: "ang mahinungdanon ug ang dili mahinungdanon nga mga tawo" (UDB) o "ang tanang klase sa mga tawo"

# kabos ug dato

Ang pulong nga "dato" ug "kabos" naghisgot sa tanang tawo, bisan unsa pa ang estado sa ilang kinabuhi. Ang ubang paagi sa paghubad: "ang tanang tawo"
