# Kinatibuk-ang Kasayoran:

Naghisgot si Yahweh mahitungod sa Israel.

# Ang pagkamagarbohon sa Israel ang nagpamatuod batok kaniya

Gihulagway niini ang "pagkamagarbohon" sama sa tawo nga nagsaksi batok sa katawhan sa Israel didto sa korte. Nagpakita ang ilang magarbohon nga batasan nga sad-an sila sa wala pagtuman kang Yahweh.

# busa mapandol ang Israel ug ang Efraim sa ilang kasal-anan

Hingpit nga magmasinupakon ang duha ka gingharian ngadto sa Dios tungod sa ilang garbo ug sala.

# Maluibon sila kang Yahweh, tungod kay nag-anak sila ug dili ilang mga anak

Ang mga posible nga ipasabot 1) nagpasabot kini nga nakigminyo sa mga tawo sa ubang nasod ang mga Israelita ug nagbaton ug mga anak uban kanila, o 2) nagpasabot kini  nga wala nagmatinud-anon ang mga Israelita nga ginikanan ngadto kang Yahweh ug gitudloan nila ang ilang mga anak nga magsimba sa mga diosdios.

# Karon pagatukbon sila sa pagsaulog sa bag-ong bulan uban ang ilang mga kaumahan

Magsaulog unta ang katawhan sa Israel ug bag-ong bulan. Dinhi, kini nga panultihon naghulagway sa bag-ong bulan nga pagsaulog ingon nga bangis nga mananap nga magakaon sa katawhan ug sa ilang kaumahan. Apan, lisod kini hubaron nga panultihon; ang ubang mga bersyon sa paghubad kay wala na kaayo gipaklaro. Apan, ang kinatibuk-ang ipasabot niini mao nga silotan gayod sa Dios ang katawhan sa ilang pagkamaluibon batok kaniya.
