# Sa takna nga makahukom na ako ipakita ko ang akong pabor nga tubagon ko ikaw, ug tabangan ko ikaw

Kining duha ka grupo sa mga pulong nagpasabot sa managsamang butang.

# tubagon ko ikaw

Ang pulong dinhi nga "ikaw" nagtumong sa alagad ni Yahweh.

# sa adlaw sa kaluwasan

Ang pulong dinhi nga "adlaw" nagpasabot sa maong takna ug dili ang 24 ka oras sa usa ka adlaw. Ang ubang paagi sa paghubad: "sa dihang moabot na ang takna alang kanako nga luwason kamo"

# igatugyan ka ingon nga kasabotan alang sa katawhan

Ang pulong dinhi nga "kasabotan" nagpasabot sa tawo nga nagpatuman o nagpataliwala sa kasabotan. Ang ubang paagi sa paghubad: "gihimo ka nga tigpataliwala sa kasabotan uban sa katawhan"

# aron tukoron pag-usab ang yuta

Ang pulong dinhi nga "yuta" nagtumong sa mga siyudad sa yuta nga naguba. Ang ubang paagi sa paghubad: "aron tukoron pag-usab ang naguba nga mga dapit sa yuta"

# aron ihatag pag-usab ang mapanunod nga awaaw

Gihisgotan ni Yahweh ang yuta ingon nga usa kini ka mapanunod nga madawat sa katawhan sa Israel ingon nga permanenting katigayonan. Nagpasabot kini nga ihatag pag-usab ang alagad ngadto sa katawhan sa Israel. Ang ubang paagi sa paghubad: "aron ihatag pag-usab ang awaaw nga yuta ngadto sa katawhan sa Israel ingon nga ilang mapanunod nga katigayonan"
