# Kinatibuk-ang Kasayoran:

Nag-istorya si Yahweh.

# apan tungod lamang kini aron nga pagalaglagon sila

Ang ubang paagi sa paghubad: "apan ang sangpotanan niini mao nga akong laglagon ang katawhan"

# Gisalikway ang inyong nating baka, Samaria

Ang posible nga ipasabot, 1) Ang propeta ang nagsulti niini (tan-awa ang UDB), o 2) Si Yahweh ang nagsulti. Ang ubang paagi sa paghubad: "Ako mismo ang nagsalikway sa inyong nating baka, Samaria"

# inyong nating baka

Naghimo si Haring Jeroboam nga naghari sa ikaduhang Israel ug duha ka bulawan nga diosdios nga naghulagway sa nating baka ug gipahimutang kini aron simbahon sa katawhan sa iyang gingharian. Ang ubang paagi sa paghubad: "gisalikway kamo tungod kay nagsimba kamo sa inyong nating baka nga diosdios"

# Nagsilaob ang akong kasuko batok niining mga tawhana

Gihisgotan ang kasuko ingon nga kini kalayo nga mosilaob. Ang ubang paagi sa paghubad: "nasuko ako pag-ayo niining mga tawhana"

# Hangtod kanus-a man sila magpabiling sad-an?

Nangutana si Yahweh niini nga pangutana aron ipakita ang iyang kasuko ngadto sa pagkamalaw-ay sa iyang katawhan. "Nasuko ako pag-ayo niining mga tawhana tungod kay wala silay tinguha nga mahimong dili sad-an."
