# Kinatibuk-ang Kasayoran:

Nagpadayon si Isaias sa paghulagway sa alagad ni Yahweh. (See: 53:1)

# Apan gisamaran siya tungod sa daotan natong binuhatan; gidagmalan siya tungod sa atong mga sala

Kining duha ka pasumbingay adunay managsama nga mga ipasabot ug nagpasabot nga nag-antos ang alagad tungod sa kasal-anan sa katawhan. Ang ubang paagi sa paghubad: "Gitugotan sa Dios ang kaaway nga motigbas kaniya ug patyon siya tungod sa atong mga sala"

# Nasinatian niya ang pagsilot alang sa atong kalinaw

Nagtumong kini sa kalinaw sa Dios. Ang ubang paagi sa paghubad: "Gidawat niya ang pagsilot aron nga mahiusa kita"

# nangaayo kita pinaagi sa iyang mga samad

Ang ubang paagi sa paghubad: "giayo niya kita pinaagi sa pag-antos sa iyang mga samad"
