# Kinatibuk-ang Kasayoran

Nagpadayon sa pagpakigsulti si Isaias sa katawhan sa Israel bahin sa daotan nga ilang gibuhat gamit ang mga pulong mahitungod sa malalang mga bitin ug mga lawalawa sa damang.

# Nagpusa sila sa mga itlog sa malalang bitin

Nagpusa sa mas daghang makuyaw nga mga bitin ang usa ka malalang bitin. Ang "malalang mga bitin" nagpaila sa daotang ginabuhat sa katawhan nga makadaot ug mas daghan pa. Ang ubang paagi sa paghubad: "Nagbuhat sila ug daotan nga mas mokaylap pa aron sa pagbuhat ug mga daotan" (Tan-awa: [[rc://*/ta/man/translate/figs-metaphor]])

# naghabi gamit ang lawalawa

Nagpaila kini sa mga binuhatan sa katawhan nga walay bili. Ang ubang paagi sa paghubad: "pagbuhat ug mga butang ug mga kalihokan nga walay bili" (Tan-awa: [[rc://*/ta/man/translate/figs-metaphor]])

# Si bisan kinsa nga mokaon sa mga itlog niini mangamatay, ug kung mapusa na ang itlog, mogula niini ang usa ka malalang bitin

Mamatay ang si bisan kinsa nga mokaon sa itlog sa malalang bitin ug nagpaila kini sa kaugalingong kadaot. Ang pagpusa sa itlog nagtugot sa anak sa malalang bitin nga mopusa pag-usab ug nagpaila kini sa pagpakaylap sa pagkadaotan. Ang ubang paagi sa paghubad: "Modaot kanila ang mga kalihokan nga ilang ginahimo ug mokaylap kining kadaotan ngadto sa ubang tawo"  (Tan-awa: [[rc://*/ta/man/translate/figs-metaphor]])

# kung mapusa na ang itlog

Ang ubang paagi sa paghubad: "kung adunay mopusa sa maong itlog" (Tan-awa: [[rc://*/ta/man/translate/figs-activepassive]])

# Dili magamit alang sa mga bisti ang ilang mga lawalawa o matabonan nila ang ilang kaugalingon sa ilang mga binuhatan. Mga daotan ang ilang mga binuhatan

Nagpasabot kini nga dili gayod matabonan ang ilang mga daotang binuhatan, sama sa usa ka lawalawa nga dili pwede nga mahimong usa ka panapton ug pangtabon sa lawas sa tawo. Ang ubang paagi sa paghubad: "Mahimong walay pulos ang tanang daotan nilang binuhatan" (Tan-awa: [[rc://*/ta/man/translate/figs-metaphor]])

# Dili magamit alang sa mga bisti

Ang ubang paagi sa paghubad: "Dili nila mabistihan ang ilang kaugalingon gamit ang mga lawalawa" (Tan-awa: [[rc://*/ta/man/translate/figs-activepassive]])

# anaa sa ilang mga kamot ang mga buhat sa kasamok

Ang "mga kamot" nagpaila sa katakos ug gahom niining mga butang ug sa ilang mga katungdanan. Ang ubang paagi sa paghubad: "Aduna silay dakong responsibilidad alang sa kasamok nga ilang nahimo"  (Tan-awa: [[rc://*/ta/man/translate/figs-metonymy]])
