# iyang agalon

Ang pulong nga "iyang" naghisgot kang Uria ug ang pulong nga "agalon" naghisgot kang David.

# Dili ba gikan ka man sa panaw? Nganong wala ka man milugsong sa imong balay?

Kini nga pangutana nagpakita sa pagkakurat ni David nga wala gibisita ni Uria ang iyang asawa. Ang ubang paagi sa paghubad: "Human sa panaw gikan sa layong dapit, niadto unta ka sa imong balay."

# Israel ug ang Juda

Naghisgot kini sa ilang kasundalohan. Ang ubang paagi sa paghubad: "Ang kasundalohan sa Israel ug Juda"

# Unsaon ko man pag-adto sa akong balay aron sa pagkaon ug pag-inom ug pagdulog sa akong asawa?

Gigamit kini nga pangutana aron sa pagpaklaro sa pagdumili ni Uria sa pagbisita sa iyang asawa. Ang ubang paagi sa paghubad: "Sayop gayod alang kanako ang pag-adto sa akong balay... uban ang akong asawa samtang ang ubang sundalo sa akong kasundalohan kay anaa sa delikado nga kahimtang."

# Ingon nga buhi ka, dili ko kini buhaton."

Nagsaad si Uria nga dili siya mouli sa iyang panimalay ngadto sa iyang asawa samtang ang ubang mga kasundalohan anaa sa panaggubat. Gibuhat niya kini nga saad pinaagi sa pagtandi sa kamatuoran sa iyang saad ngadto sa kasiguradohan sa kinabuhi sa hari. Ang ubang paagi sa paghubad: "Tinud-anay ako nga nagsaad nga dili ko kini buhaton!"
