# Ang akong kinabuhi anaa taliwala sa mga liyon

Ang salmista naghisgot sa iyang mga kaaway ingon nga sila mga liyon. Ang ubang paagi sa paghubad: "Nagpuyo ako taliwala sa mangtas nga mga kaaway" o "Ang mangtas nga mga kaaway nagpalibot kanako sama sa mga liyon" (Tan-awa: [[rc://*/ta/man/translate/figs-metaphor]])

# niadtong andam molamoy kanako

Ang paglaglag gisulti ingon nga paglamoy o pagkaon. Ang uban nga mga nasulat na nga hubad sa Hebreo nga texto nagpasabot nga "mangtas nga mga mananap." Ang duha naghisgot sa iyang mga kaaway ingon nga sila ihalas nga mga mananap. Ang ubang paagi sa paghubad: "kadtong andam nga molaglag kanako" (Tan-awa: [[rc://*/ta/man/translate/figs-metaphor]])

# mga tawo nga ang mga ngipon sama sa mga bangkaw ug mga pana

Ang mga bangkaw sa mga kaaway ug mga pana ginasulti ingon nga kini mga ngipon sa liyon. Ang salmista nagpadayon sa pagsulti sa iyang mga kaaway ingon nga sila mga liyon. Ang ubang paagi sa paghubad: "ang mga tawo nga mopatay uban ang mga bangkaw ug mga pana sama sa mga liyon nga mopatay uban sa ilang hait nga mga ngipon" (Tan-awa: [[rc://*/ta/man/translate/figs-metaphor]])

# mga bangkaw ug mga pana

Sanglit kining duha ka mga pulong mga hinagiban man, kung usa lamang niini ang nasayran sa inyong kultura, mahimo kining magamit. (Tan-awa: [[rc://*/ta/man/translate/figs-doublet]])

# ang mga dila sama kahait sa mga espada

Ang pulong nga "dila" nagpasabot sa kung unsa ang gisulti sa usa ka tawo, ug ang mga mapintas nga mga pulong sa kaaway kay gihulagway dinhi ingon nga espada. Ang ubang paagi sa paghubad: "nga ang mga pulong sama sa hait nga mga espada" o "nga maoy hinungdan sa makalilisang nga kasamok alang kanako pinaagi sa ilang gipanulti" (Tan-awa: [[rc://*/ta/man/translate/figs-metaphor]])

# Bayawon ka, Dios ibabaw sa kalangitan

Ang salmista nanghangyo sa Dios nga ipakita nga siya gamhanan. Ang pagkaanaa sa ibabaw sa mga kalangitan nagpasabot nga "gamhanan". Ang ubang paagi sa paghubad: "Dios, ipakita nga ikaw ginabayaw ibabaw sa kalangitan" o "Dios, ipakita nga ikaw gamhanan diha sa kalangitan" (Tan-awa: [[rc://*/ta/man/translate/figs-metaphor]])

# tugoti ang imong himaya nga mopatigbabaw sa tibuok kalibotan

Ang salmista nanghangyo sa Dios nga ipakita ang iyang himaya. Ang ubang paagi sa paghubad: "ipakita ang imong himaya sa tibuok kalibotan"
