# Kinatibuk-ang Kasayoran:

Nagpadayon si Isaias sa pagpakig-istorya sa katawhan sa Dios.

# Wala ka ba masayod? Wala ka ba nakadungog? Wala ba kini gisugilon kanimo sukad pa sa sinugdan? Wala ka ba nakasabot sukad pa sa pagpahiluna sa kalibotan?

Gigamit ni Isaias kini nga mga pangutana aron hatagan ug kabug-aton nga kinahanglan masayod ang katawhan sa pagkagamhanan ni Yahweh ingon nga magbubuhat. Ang ubang paagi sa paghubad: "Sigurado gayod nga nasayod kamo ug nakadungog! Gisulti na kini kaninyo sukad pa sa sinugdanan; nakasabot na kamo gikan pa sa pagbuhat sa kalibotan!" (Tan-awa: [[rc://*/ta/man/translate/figs-rquestion]] ug [[rc://*/ta/man/translate/figs-parallelism]])

# Wala ba kini gisugilon kanimo sukad pa sa sinugdan?

Ang ubang paagi sa paghubad: "Wala ba kamo gisultihan sa mga tawo gikan pa sa sinugdan?" (Tan-awa: [[rc://*/ta/man/translate/figs-activepassive]])

# sukad pa sa pagpahiluna sa kalibotan

Naghisgot ang propeta mahitungod kang Yahweh nga naghimo sa kalibotan ingon nga ang kalibotan usa ka gambalay nga gipahiluna ni Yahweh ang pasukaranan. Ang ubang paagi sa paghubad: "gikan sa panahon nga gibuhat ni Yahweh ang kalibotan" (Tan-awa: [[rc://*/ta/man/translate/figs-metaphor]])

# Siya mao ang naglingkod sa ibabaw sa kalibotan

Naghisgot ang propeta kang Yahweh nga nagdumala sa kalibotan ingon nga naglingkod si Yahweh sa trono nga ibabaw sa kalibotan. (Tan-awa: [[rc://*/ta/man/translate/figs-metaphor]])

# ang mga lumulopyo sa kalibotan sama lamang sa mga apan-apan diha kaniya

Ang propeta nag-ingon nga alang kang Yahweh ang katawhan sama lamang sa mga apan-apan. Sama nga alang sa mga tawo gamay lamang ang mga apan-apan, ang mga tawo usab gamay lamang ug huyang sa atubangan sa Dios. (Tan-awa: [[rc://*/ta/man/translate/figs-simile]])

# Iyang gibuklad ang mga langit sama sa kurtina ug nagpakatag kanila sama sa tolda aron nga puy-an

Kining duha ka linya managsama ang mga ipasabot. Naghisgot ang propeta kang Yahweh nga nagbuhat sa langit ingon nga nagpatindog siya ug tolda nga iyang kapoy-an. Ang ubang paagi sa paghubad: "Iyang gihapnig ang mga langit ingon ka sayon sa usa ka tawo nga nagbuklad ug kurtina o nagpatindog ug tolda nga iyang kapoy-an" (Tan-awa: [[rc://*/ta/man/translate/figs-parallelism]] ug [[rc://*/ta/man/translate/figs-simile]])
