# Kinatibuk-ang Kasayoran:

Nagpadayon sa pagsulti si Yahweh sa katawhan sa Israel.

# kamong katawhan nga adunay balaod sa inyong mga kasingkasing

Ang pagbaton ug balaod sa kasingkasing nagpaila sa pagkahibalo sa balaod sa Dios ug pagtinguha sa pagtuman niini. Ang ubang paagi sa paghubad: "nga nahibalo ug nagtahod sa akong balaod"

# ni maguol sa ilang pagpatuyang

Ang ubang paagi sa paghubad: "ug ayaw wad-a ang inyong kaisog sa dihang pasakitan nila kamo"

# Kay sama sa panapton nga anayon sila, ug sama sa balhibo sa karnero nga kaonon sila sa ulod

Nagsulti ang Dios sa katawhan nga nagdaogdaog niadtong mga matarong nga daw sama sila sa balahiboon nga panapton, ug maguba sila sama sa mga ulod nga mokaon kanila.

# ang akong pagkamatarong ug ang akong kaluwasan molungtad hangtod sa kahangtoran

Ang "pagkamatarong" sa Dios nagpaila sa iyang pagdumala nga matarong. Ang ubang paagi sa paghubad: "ang akong matarong nga pagdumala molungtad hangtod sa kahangtoran" o "Magdumala ako nga matarong hangtod sa kahangtoran"

# ug ang akong kaluwasan molungtad hangtod sa kahangtoran ngadto sa tanang kaliwatan

Ang "kaluwasan" sa Dios nagpaila dinhi sa resulta sa iyang kaluwasan, nga mao ang kagawasan. Ang pulong nga "ngadto sa tanang kaliwatan" nagpasabot nga molungtad hangtod sa kahangtoran. Ang ubang paagi sa paghubad: "luwason ko kamo, ug mahimo kamong gawasnon hangtod sa kahangtoran"
