# gigisi niya ang iyang mga bisti

Kasagaran gision sa mga tawo ang ilang mga bisti kung nasubo sila pag-ayo. Ang ubang paagi sa paghubad: "gigisi niya ang iyang mga bisti aron sa pagpakita sa iyang kasubo" (Tan-awa: [[rc://*/ta/man/translate/translate-symaction]])

# Dios ba ako, aron mopatay ug mobuhi, nga buot niining tawhana nga ayohon ko ang usa ka tawo sa iyang sangla?

Migamit ang hari niining pangutana nga wala nagkinahanglan ug tubag aron sa pagpaklaro nga ang hangyo sa hari sa Aram makalilisang ug usa kini ka butang nga dili niya mabuhat. Mahimo kining isulat ingon nga pahayag. Ang ubang paagi sa paghubad: "Naghunahuna tingali ang hari sa Aram nga usa ako ka Dios, nga adunay gahom diha sa kamatayon ug kinabuhi! Gusto niya nga ayohon ko kining tawhana sa iyang sangla, apan dili ko kana mabuhat." (Tan-awa: [[rc://*/ta/man/translate/figs-rquestion]])

# Daw buot niya nga magsugod ug usa ka panaglalis uban kanako

Wala mituo ang hari sa Israel nga ang paghangyo sa pag-ayo kang Naaman maoy tinuod nga rason sa maong sulat. Naghunahuna siya nga ang tinuod nga rason mao ang pagsugod ug panag-away. Ang ubang paagi sa paghubad: "Daw nangita siya ug pasumangil aron magsugod sa pagpakig-away batok kanako" (Tan-awa: [[rc://*/ta/man/translate/figs-explicit]])
