# Kinatibuk-ang Kasayoran:

Nagpadayon si Yahweh sa pagsulti ngadto sa katawhan sa Israel.

# Ayaw kahadlok o kalisang

Gigamit ni Yahweh ang duha ka pulong nga managsama ang buot ipasabot aron nga mapalig-on ang iyang pagdasig. Ang ubang paagi sa paghubad: "Ayaw kahadlok" (Tan-awa: [[rc://*/ta/man/translate/figs-doublet]])

# Wala ko ba kini gipamulong, ug gipahibalo kaninyo kaniadto?

Gigamit ni Yahweh kini nga pangutana aron sa pagpasabot nga siya ang nanagna sa mga panghitabo nga nahitabo karon. Mamahimo kining hubaron ingon nga pamahayag. Ang pulong nga "gipahibalo" managsama lamang ang buot ipasabot sa pulong nga "gipamulong." Ang ubang paagi sa paghubad: "gipamulong ko na kaninyo kining mga butanga kaniadto." (Tan-awa: [[rc://*/ta/man/translate/figs-rquestion]] ug [[rc://*/ta/man/translate/figs-doublet]])

# Aduna bay laing Dios gawas kanako?

Migamit na usab si Yahweh ug pangutana aron sa pagpasabot nga walay laing Dios. Kining pangutana nga wala magkinahanglan ug tubag mamahimong hubaron ingon nga pamahayag. Ang ubang paagi sa paghubad" "Walay laing Dios gawas kanako." (Tan-awa: [[rc://*/ta/man/translate/figs-rquestion]])

# Walay laing Bato

Naghisgot si Yahweh sa iyang kaugalingon ingon nga sama siya sa dakong bato nga mamahimong kapasalipdan sa katawhan. Nagpasabot kini nga aduna siyay gahom sa pagpanalipod sa iyang katawhan. (Tan-awa: [[rc://*/ta/man/translate/figs-metaphor]])
