# mouyon dayon kamo kaniya

Mga posible nga ipasabot: 1) nga sila nag-uyon sa gibuhat sa kawatan. Ang ubang paagi sa paghubad: "nag-uyon kamo kaniya" o 2) nga kakonsabo ninyo ang kawatan. Ang ubang paagi sa paghubad: "nangawat usab kamo uban sa kawatan." o "nag-apil kamo kaniya"

# Gihatag ninyo ang inyong baba sa daotan

Dinhi, gihulagway sa Dios ang pagsulti sa usa ka tawo ug daotang mga butang nga daw ang baba sa tawo nga nagsultig daotan kay usa ka mensahero nga gipadala sa  tawo aron mosultig daotan. Ang ubang paagi sa paghubad: "Kanunay kamong nagasultig daotang mga butang."

# ang inyong dila nagsultig pagpanglimbong

Ang pulong nga "dila" nagpaila sa tawo nga nag-istorya. Ang ubang paagi sa paghubad: "kanunay kamong nagasultig bakak"

# Naglingkod kamo ug nagsulti batok sa inyong igsoong lalaki, nanghimaraot kamo sa anak nga lalaki sa inyong kaugalingong inahan

Managsama lamang ang kahulogan sa "nagsulti batok" ug sa "nanghimaraot". Ug sama ra usab ang ipasabot sa "inyong igsoong lalaki" ug "anak nga lalaki sa inyong kaugalingong inahan". Giakusahan sila sa Dios sa pagbutangbutang batok sa membro sa ilang kaugalingong pamilya.

# Naglingkod kamo ug nagsulti

Ang "paglingkod ug pagsulti" batok sa uban nagpasabot nga ang usa ka tawo nanghimaraot o nanglibak sa usa ka tawo. Ang ubang paagi sa paghubad: "Kanunay kamong mangitag pamaagi sa pagsulti"
