# Kinatibuk-ang Kasayoran:

Nakigsulti si Isaias kang Yahweh sa balaknong paagi. (Tan-awa: [[rc://*/ta/man/translate/figs-parallelism]])

# Napuno sa plata ang ilang yuta ...  napuno usab sa mga kabayo ang ilang yuta ... napuno usab sa mga diosdios ang ilang yuta

Nagsulti si Isaias ingon nga ang yuta usa ka sudlanan nga gisudlan sa usa ka tawo ug mga plata, mga kabayo, ug mga diosdios. Ang pulong nga ''yuta'' puli mismo sa katawhan, ug ang pulong nga ''napuno'' usa ka sambingay alang sa katawhan nga nagbaton niini nga mga butang. Ang ubang paagi sa paghubad: ''Nakapanag-iya sila ug daghang mga plata ... nakapanag-iya usab sila ug daghang mga kabayo ... Nakapanag-iya usab sila ug daghang mga diosdios'' (Tan-awa: [[rc://*/ta/man/translate/figs-metaphor]] ug [[rc://*/ta/man/translate/figs-metonymy]])

# ang binuhat sa ilang kaugalingong mga kamot, mga butang nga gibuhat mismo sa ilang mga kamot

Kining duha ka hugpong sa mga pulong managsama lamang ang gipasabot ug gipaklaro nga dili kini tinuod nga mga dios. Kung ang imong pinulongan walay kinatibuk-ang pulong alang sa usa ka butang nga gibuhat sa usa ka tawo, mahimo nimong usahon kining duha ka hugpong sa mga pulong. Ang ubang paagi sa paghubad: ''mga butang nga sila mismo ang nagbuhat'' (Tan-awa: [[rc://*/ta/man/translate/figs-parallelism]] ug [[rc://*/ta/man/translate/figs-metonymy]])

# binuhat sa ilang kaugalingong mga kamot

Ang pulong nga ''mga kamot'' usa ka puli alang sa katawhan mismo. Ang ubang paagi sa paghubad: ''binuhat mismo nila'' o ''mga butang nga binuhat sa ilang mga kamot''  (Tan-awa: [[rc://*/ta/man/translate/figs-synecdoche]])

# mga butang nga gibuhat mismo sa ilang mga kamot

Ang mga pulong nga ''mga kamot o mga kulamoy'' usa ka bahin alang sa kinatibuk-an alang mismo sa katawhan. Ang ubang paagi sa paghubad: ''mga butang nga gibuhat sa ilang mga kamot''  (Tan-awa: [[rc://*/ta/man/translate/figs-synecdoche]])
