# hataas siya ug habog

Ang mga pulong nga "hataas" ug "habog" nagpaklaro nga ang trono taas kaayo ug labaw sa tanang butang nga nakapalibot niini. Ang gitas-on sa trono nagpaila kung unsa kabantogan ug kagamhanan ang Ginoo. (Tan-awa: [[rc://*/ta/man/translate/figs-doublet]])

# milukop sa templo

"milukop sa palasyo." Ang pulong nga gigamit sa templo dinhi kasagaran gigamit aron sa paghisgot sa palasyo sa mga hari.

# Adunay mga serafim ibabaw kaniya

Ang pulong nga "serafim" nagpasabot sa daghan nga mga seraf. Nagpasabot kini nga naglingkod ang Ginoo sa trono ug nagtindog o naglupadlupad ang mga serafim duol sa Ginoo  ug andam sa pag-alagad kaniya.

# serafim

Nagsugyot kini nga pulong nga basin ang binuhat adunay panagway nga daw nagkalayo o sama sa hulagway sa mga halas. Tungod kay wala gayod kita masayod kung unsa ang buot ipasabot sa "serafim," mahimo nimo kining hubaron sama sa "mga binuhat nga adunay pako" o "mga buhing butang nga adunay pako." O, mahimo nimong hulamon ang pulong ug gamiton sa imong pinulongan. (Tan-awa: [[rc://*/ta/man/translate/translate-unknown]] ug [[rc://*/ta/man/translate/translate-transliterate]])

# ang matag usa adunay unom ka mga pako

"ang matag seraf adunay unom ka mga pako" o "ang matag binuhat adunay unom ka mga pako"

# ang duha nagtabon sa iyang nawong, ug ang duha nagtabon siya sa iyang mga tiil, ug ang duha gigamit niya sa paglupad

Masabtan ang mga pulong nga "mga pako" ug "seraf". Ang ubang paagi sa paghubad: "ang duha ka pako sa seraf nagtabon sa iyang nawong, ug ang duha ka pako nagtabon sa iyang tiil ug ang duha naglupadlupad" (Tan-awa: [[rc://*/ta/man/translate/figs-ellipsis]])
